Annika Beck

Annika Beck (født 16. februar 1994) er en tysk tidligere tennisspiller. Hun vant to WTA-titler i sin karriere, og var som høyest rangert som nr. 37 i verden (juli 2016). 

Hun vant sin første WTA-tittel i Luxembourg Open 2014, året etter at hun hadde tapt sin første finale samme sted. Året etter vant Beck turneringen i Quebec City ved å slå Jelena Ostapenko 6–2, 6–2 i finalen. 

Beck representerte Tyskland under Sommer-OL 2016 i Rio de Janeiro, der hun ble utslått i første runde i singel. Hun spilte sin siste kamp på WTA-touren i oktober 2017, og etter et års fravær fra touren bekreftet hun i oktober 2018 at hun hadde lagt opp som profesjonell tennisspiller.

Referanser

Eksterne lenker 
 

Tyske tennisspillere
Deltakere for Tyskland under Sommer-OL 2016
Tennisspillere under Sommer-OL 2016
Fødsler i 1994